אפשר לִישׁוֹן אצלך?
האמת היא, שהיינו שמחים מאוד לישון בבית שלנו,
אך לצערנו זה נמנע מאיתנו.

גדי שמני, המתגורר עמכם כאן ברעות, בשם הדמוקרטיה והביטחון- בחר להרחיק 4 מתושבי יהודה והשומרון מביתם באמצעות צו מנהלי- כלומר צו הניתן ללא שום נימוק פלילי או משפטי עליו ניתן יהיה להתבסס.
משמעות הצווים היא שאותם אנשים מורחקים, 3 מהם נשואים ואבות לילדים- הוכרחו לעזוב את כל שטחי יהודה ושומרון ובכללם את ביתם, מקור פרנסתם, משפחתם, וסביבתם החברתית- ולחפש בצורה מיידית תחלופה לחיים שלמים, כמובן- ללא שום גיבוי ממוסד.
מכיוון שנאסר עלינו להיות בבית, הגענו לכאן, ליוזם ההגבלה ע"מ למחות ולדרוש.

אנו מוחים על הפגיעה באזרחים ללא שום סיבה מוצדקת וראויה
אנו מוחים על בחירת הממסד להיאבק ביהודים במקום להתמודד בגבורה אל מול האויב האמיתי- הערבי

אנו מוחים על הרדיפה האידיאולוגית שפשטה בבתי המשפט, בצבא, בממשלה, במשטרה ובתקשורת כלפי המתיישבים

אנו מוחים על חוסר הצדק, וחוסר האמת שמקבלים ביטוי בצווים הללו

ובכן, גדי-
בטל לאלתר את צווי ההרחקה ליהודים, ותפסיק לברוח מהתמודדות ע"י הדגשת מאבק שולי, הוצאתו מפרופורציה ובכך- טשטוש והדחקת האויב האמיתי והמאבק בו. 
די לרדיפה, הִלחם באויבים- לא באחים!

למרות מעצרי השווא החוזרים ונשנים מדי שבוע ברחבי רעות, אנחנו נשוב ונמחה, נשוב ונקרא את קריאתנו הדמוקרטית, נשוב עד שהמצב יתוקן והצווים יבוטלו.

הצטרפו אלינו למחאה הדמוקרטית!

